CELEX: 32010R0681
Language: hu
Date: 2010-07-29 00:00:00
Title: A Bizottság 681/2010/EU rendelete ( 2010. július 29. ) az Oszáma bin Ládennel, az Al-Qaida hálózattal és a Tálibánnal összeköttetésben álló egyes személyekkel és szervezetekkel szemben meghatározott szigorító intézkedések bevezetéséről szóló 881/2002/EK tanácsi rendelet 132. alkalommal történő módosításáról

30.7.2010   
            
            
               HU
            
            
               Az Európai Unió Hivatalos Lapja
            
            
               L 198/7
            
         A BIZOTTSÁG 681/2010/EU RENDELETE
   (2010. július 29.)
   az Oszáma bin Ládennel, az Al-Qaida hálózattal és a Tálibánnal összeköttetésben álló egyes személyekkel és szervezetekkel szemben meghatározott szigorító intézkedések bevezetéséről szóló 881/2002/EK tanácsi rendelet 132. alkalommal történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Oszáma bin Ládennel, az Al-Qaida hálózattal és a Tálibánnal összeköttetésben álló egyes személyekkel és szervezetekkel szemben meghatározott szigorító intézkedések bevezetéséről, valamint az egyes termékek és szolgáltatások Afganisztánba történő kivitelének tilalmáról, a repülési tilalom megerősítéséről és az afganisztáni Tálibánt illető pénzkészletek és egyéb pénzügyi források befagyasztásáról szóló, 467/2001/EK tanácsi rendelet hatályon kívül helyezéséről szóló, 2002 május 27-i 881/2002/EK tanácsi rendeletre (1) és különösen annak 7. cikke (1) bekezdésének a) pontjára és 7a. cikkének (1) bekezdésére (2),
   mivel:
   
               (1)
            
            
               A 881/2002/EK rendelet I. melléklete felsorolja azon személyeket, csoportokat és szervezeteket, amelyekre a rendeletnek megfelelően a pénzeszközök és gazdasági erőforrások befagyasztása vonatkozik.
            
         
               (2)
            
            
               2010. július 19-én az Egyesült Nemzetek Biztonsági Tanácsának szankcióbizottsága úgy határozott, hogy négy természetes személlyel egészíti ki az azon személyekre, csoportokra és szervezetekre vonatkozó listáját, amelyekre a pénzeszközök és gazdasági erőforrások befagyasztása vonatkozik.
            
         
               (3)
            
            
               A 881/2002/EK rendelet I. mellékletét ennek megfelelően módosítani kell.
            
         
               (4)
            
            
               Az e rendeletben előírt intézkedések hatékonyságának biztosítása érdekében e rendeletnek haladéktalanul hatályba kell lépnie,
            
         ELFOGADTA EZT A RENDELETET:
   1. cikk
   A 881/2002/EK rendelet I. melléklete az e rendelet mellékletében meghatározottak szerint módosul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. július 29-én.
      
         
            a Bizottság részéről
         
         
            az elnök helyett
         
         Karel KOVANDA
         
            külkapcsolatokért felelős megbízott főigazgató
         
      
   
   
      (1)  HL L 139., 2002.5.29., 9. o.
   
      (2)  A 7a. cikket az 1286/2009/EU rendelet (HL L 346., 2009.12.23., 42. o.) illesztette be a rendeletbe.
   
      MELLÉKLET
      A 881/2002/EK rendelet I. melléklete a következőképpen módosul:
      A „Természetes személyek” rész a következő bejegyzésekkel egészül ki:
      
                  (1)
               
               
                  
                     „Amir Abdullah (más néven Amir Abdullah Sahib). Címe: Karacsi, Pakisztán. Születési ideje: 1972 körül. Születési helye: Paktika tartomány, Afganisztán. Állampolgársága: afgán. A 2a. cikk (4) bekezdésének b) pontjában meghatározott megjelölés időpontja: 2010.7.20.”
                  
               
            
                  (2)
               
               
                  
                     „Anwar Nasser Abdulla Al-Aulaqi (más néven a) Anwar al-Aulaqi, b) Anwar al-Awlaki, c) Anwar al-Awlaqi, d) Anwar Nasser Aulaqi, e) Anwar Nasser Abdullah Aulaqi, f) Anwar Nasser Abdulla Aulaqi). Születési ideje: a) 1971.4.21., b) 1971.4.22. Születési helye: Las Cruces, Új-Mexikó, Amerikai Egyesült Államok. Állampolgársága: a) amerikai egyesült államokbeli, b) jemeni. Egyéb információ: 2007. decemberben Jemenben rejtőzködött. A 2a. cikk (4) bekezdésének b) pontjában meghatározott megjelölés időpontja: 2010.7.20.”
                  
               
            
                  (3)
               
               
                  
                     „Nasiruddin Haqqani (más néven a) Naseer Haqqani, b) Dr. Naseer Haqqani, c) Nassir Haqqani, d) Nashir Haqqani, e) Naseruddin, f) Dr. Alim Ghair). Címe: Pakisztán. Születési ideje: 1970-1973 körül. Születési helye: Afganisztán. Állampolgársága: afgán. Egyéb információ: Összeköttetésben áll a Haqqani-hálózattal, amely Pakisztán Szövetségi Irányítású Törzsi Területein található Észak-Wazirisztánban működik. A 2a. cikk (4) bekezdésének b) pontjában meghatározott megjelölés időpontja: 2010.7.20.”
                  
               
            
                  (4)
               
               
                  
                     „Gul Agha Ishakzai (más néven a) Mullah Gul Agha, b) Mullah Gul Agha Akhund, c) Hidayatullah, d) Haji Hidayatullah, e) Hayadatullah). Címe: Pakisztán. Születési ideje: 1972 körül. Születési helye: Band-e-Timor, Kandahár, Afganisztán. Egyéb információ: Tagja a nemrégiben létrehozott Tálibán tanácsnak, amely a zakat (iszlám adó) beszedését koordinálja Baluchistan tartományban (Pakisztán). A 2a. cikk (4) bekezdésének b) pontjában meghatározott megjelölés időpontja: 2010.7.20.”